༄༅། ། ཨོཾ་ཨཱཿཧཱུཾ། ཟག་མེད་བདེ་སྟོང་ཡེ་ཤེས་སྒྱུ་འཕྲུལ་ལས། ། འོང་བའི་
མཆོད་གཏོར་བསང་གི་དུད་པའི་ཚོགས། ། གནམ་ས་བར་སྣང་ཁྱོན་ཀུན་གང་བ་
ཡིས། ། ཡུལ་འདིའི་ལྷ་ཀླུའི་ཚོགས་རྣམས་ཚིམ་གྱུར་ཅིག ། རྔམ་བརྗིད་གཡའ་བྲག་རི་
བོར་བརྟེན་བཅས་པའི། ། གཉན་བཙན་དྲེགས་པའི་རྒྱལ་པོ་དམར་སྔོན་མདོག །
མཁའ་ལྡིང་འབྲོང་གཡག་ཞོན་པ་ལ་བརྟེན་ཅིང་། ། ལྕགས་ཁྲབ་དར་གྱི་ཕོ་ཏོང་ལྷབ་
ལྷུབ་གསོལ། ། དགྲ་སྟ་ཞགས་པ་ནོར་གྱི་གཞོང་བ་བསྣམས། ། དམུ་བདུད་ཀླུ་བཙན་
འཁོར་ཚོགས་དབུས་ན་འགྱིང་། ། བླ་མ་ལྷ་ཡི་དམ་ཚིག་རྗེས་དགོངས་ལ། ། ཐོགས་
མེད་འདིར་གཤེགས་མཆོད་ཚོགས་དགྱེས་བཞིན་བཞེས། ། སྣོད་བཅུད་མི་ཤིས་
350

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ༽
མཚན་མ་མ་ལུས་བཟློག ། ལོ་ལེགས་འབྲུ་བཅུད་དཔལ་འབྱོར་གོང་དུ་འཕེལ། ། ནག་
ཕྱོགས་དགྲ་སྡེའི་དཔུང་ཀུན་ཚར་ཆོད་ལ། ། རྣམ་དཀར་བསམ་པའི་དོན་ཀུན་འགྲུབ་
པར་མཛོད། ། བསླུ་མེད་མཆོག་སུམ་ཐུགས་རྗེའི་བདེན་པ་དང་། ། དཀར་ཕྱོགས་
ཡུལ་ལྷ་གཉན་པོའི་མཐུ་སྟོབས་ཀྱིས། ། བརྟན་དང་གཡོ་བའི་རྒུད་པ་ཀུན་ཞི་ཞིང་། །
དགེ་ལེགས་སྣང་བས་ཕྱོགས་ཀུན་ཁྱབ་གྱུར་ཅིག ། ཅེས་པ་འདི་ཡང་ཧོར་ཚང་ཆེ་མདོ་སྡེ་སྤྱི་
ནས་བསྐུལ་ངོར། ༧ རོང་ཆེན་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བའོ། །